cyanic-selkie/wikianc huggingface dataset:
Audioslave
Audioslave var et alternativt rockeband, og kan regnes som en «supergruppe». Bandet bestod av Chris Cornell, tidligere medlem av Soundgarden, som vokalist og bassist Tim Commerford, gitarist Tom Morello og trommeslager Brad Wilk fra bandet Rage Against the Machine.
Madeira
Vinhandelen blomstrer
I 1660 vedtok England at all vineksport til britiske kolonier skulle gå via engelsk havn, men i 1663 blei Madeira unntatt fra regelen. Dette medførte at øya fikk nærmest monopol på vinhandel med Nord-Amerika. Forholdet mellom Portugal og England blei styrka av ekteskapet mellom kong Karl 2. og Katerina av Bragança, datter av Johan 4.
Audioslave
Rage Against The Machine ble oppløst da vokalisten, Zack de la Rocha forlot bandet i oktober 2000. De tre siste bandmedlemmene var bestemt på å holde sammen selv etter bruddet. Det jobbet med flere vokalister som for eksempel B-Real fra Cypress Hill. Musikkprodusent Rick Rubin foreslo at bandet kunne prøve å ha en session med Chris Cornell. De tre gjenværende bandmedlemmene fra Rage Against the Machine og Cornell begynte å jobbe sammen i studio i mai 2000.
Madeira
Vinhandelen blomstrer
Handelen på Madeira blomstra igjen. Portugal bygde på ny opp en kraftig marine, som kunne beskytte mot pirater, og på midten av 1700-tallet blei mye av festningsverkene i Funchal revet. For handelsnæringen så alt lyst ut. I 1748 blei imidlertid hovedstaden ramma av et kraftig jordskjelv, som ødela store deler av byen.
Norges kommunal- og sosialhøgskole
Norges kommunal- og sosialhøgskole var en høgskole for kommuneadministrativ og sosialfaglig utdanning, etablert i Oslo i 1950 under navnet Norges kommunal- og sosialskole. Skolen utdannet kommunalkandidater, sosionomer og barnevernspedagoger.
Audioslave
15. februar 2007 offentliggjorde Chris Cornell at han, på grunn av musikalske uenigheter, ikke lenger var en del av bandet, og bandet ble oppløst som følge av dette.
Madeira
Britisk okkupasjon
Det portugisisk-britiske samarbeidet fortsatte. Under Napoleonskrigene tidlig på 1800-tallet var Frankrike og Storbritannia i strid. Da Portugal nekta å delta i Frankrikes blokade av britiske havner, angrep franske styrker Lisboa i 1807. Britiske styrker blei satt inn for å forsvare Portugal, og kongefamilien blei evakuert til Brasil. Fra 1807 til 1814 hadde britene flere tusen soldater stasjonert på Madeira, i realiteten var øya okkupert. Etter hvert trakk britene deler av styrkene tilbake, og da Napoleon var slått, kom Madeira igjen under portugisisk styre.
Norges kommunal- og sosialhøgskole
Skolen fikk navnet Norges kommunal- og sosialhøgskole i 1981. Sosialhøgskolen, Bærum ble innlemmet i skolen i 1984, da skolen tok over lokalene til den da nedlagte Apalløkka skole på Ammerud i Oslo. Skolen ble i 1994 fusjonert inn i Høgskolen i Oslo, som senere ble til Oslomet – storbyuniversitetet.
Madeira
1800-tallet – skiftende tider
1800-tallet var, som så mange andre steder, prega av store ulikheter mellom befolkningsgruppene. Mange av de rike blei stadig rikere, og mange av Madeiras herregårder (quintas) skriver seg fra denne perioden. For fattigfolk var utviklinga gjerne motsatt, en tendens som blei styrka av krig, uro, naturkatstrofer og epidemier. I 1803 blei Funchal utsatt for en svær flom som drepte 600. I 1852 tok en koleraepidemi livet av 7000 innbyggere. Det samme året – og igjen i 1873 – gikk det pest i øyas vingårder.
Audioslave
Tidlig arbeid
I 2001 gav Audioslave, under navnet Civilian ut demoen Civilian Demo. Demoen inneholder demoer og noen sanger som skulle komme på deres første studioalbum, Audioslave. Etter at denne demoen ble gitt ut, skiftet bandet navnet til Audioslave.
Norges kommunal- og sosialhøgskole
Steinar Stjernø var rektor 1987–1991.
Audioslave
Audioslave (2002)
Debutalbumet Audioslave ble gitt ut i 2002 og solgte over 162 000 eksemplarer den første uken, og er det bestselgende Audioslavealbumet. Men selv om albumet klarte seg godt kommersielt, fikk det blandet kritikk. Det ble gitt ut fem singler «Cochise», «Like a Stone», «Show Me How To Live», «I Am the Highway» og «What You Are».
Out Of Exile (2005)
Out Of Exile er deres andre studioalbum. Det ble gitt ut i 2005. Albumet kom på 1.-plass på Billboard 200 som det eneste av Audioslave sine album, men det solgte ikke like bra som debutalbumet. Det ble gitt ut fire singler fra albumet; «Your Time Has Come», «Out Of Exile», «Be Yourself» og «Doesn't Remind Me».
Madeira
1800-tallet – skiftende tider
Det blei nå tatt noen tiltak for å gjøre Madeiras økonomi mindre ensidig avhengig av vindyrkinga. Noen steder gikk en tilbake til sukker, andre steder blei det planta bananer. Håndverk som kurvfletting og broderi blei etter hvert viktige tilleggsnæringer.
Nedgangstidene førte til stor utvandring fra Madeira.
Audioslave
Audioslave (2002)
I 2002 lanserte Audioslave sin første film. Filmen inneholder tre musikkvideoer og to sanger fra deres opptreden på The Late Show with David Letterman, Audioslaves første konsert.
Madeira
Turisme blir en ny hovednæring
Turismen på Madeira regnes å ha oppstått ved at velstående briter besøkte øya på veg til eller fra koloniene. Dette skjedde i økende grad utover andre halvdel av 1800-tallet. I begynnelsen bodde gjestene på private herregårder, men mot århundreskiftet blei de første luksushotellene bygd. Turismen hadde også en positiv effekt på næringer som broderi og kurvfletting. Madeira kunne imidlertid bare nås med skip, eller etter hvert – de enda mer kostbare – sjøflyene. Det var først med åpninga av flyplassene på 1960-tallet at det blei grunnlag for masseturisme.
Audioslave
Live In Cuba (2005)
Konserten var gratis og publikum fikk høre sanger skrevet av Soundgarden, Audioslave og Rage Against the Machine. Det var 70 000 tilskuere på konserten. DVD-en inneholder også en 30 minutter lang dokumentar om bandet og hvorfor de dro til Cuba. Konserten er spesiell, også fordi dette var første gang Audioslave spilte sanger fra medlemmenes gamle band. DVD-en ble distribuert for salg i 2005.
Madeira
Madeira under verdenskriger og militærdiktatur
I Portugal vokste den republikanske bevegelsen i styrke rundt 1900. I 1910 måtte den siste portugisiske kongen, Manuel 2., dra i eksil. Portugal blei republikk, og Madeira en del av den.
Isjias
Isjias eller isjialgi betegner nevralgi i isjiasnerven; denne nerven er kroppens lengste nerve og går fra korsryggen, ned gjennom bekkenet, ned langs baksiden av låret, og deler seg i to greiner ved kneet. Den ender i tærne.
Smertene er oftest utstrålende, pga. irritasjon av en eller flere nerverøtter og deres forlengelser som fører til benet, som kan være ledsaget av sensoriske forstyrrelser, lammelser eller refleksforandringer. Isjias opptrer ofte i kombinasjon med lumbago. Selv om isjias er en forholdvis vanlig smertetilstand med opphav i korsryggen, blir ofte betegnelsens egentlige betydning misforstått. Isjias er ikke en diagnose, snarere et sett av tegn og symptomer, hvor fellesnevneren er at det foreligger en irritasjon av nerveroten, betegnelsen angir altså ikke hva som irriterer.
Prolaps er en årsak til isjias som innebærer at det er kommet en sprekk i mellomvirvelskiven slik at et geleliknende stoff i midten av mellomvirvelskiven presses bakover og trykker på nerverøtter i ryggmargskanalen.
Symptomer
De typiske symptomene er som nevnt ryggsmerter med samtidig utstråling til en av føttene. Prolapsen kommer vanligvis plutselig, men mange med symptomet føler smerter og stivhet i ryggen lenge før den akutte forverringen. Sammen med prolapsen skilles det ut noen stoffer som irriterer og fører til betennelse og hevelse rundt prolapsen. I denne første fasen er smertene ofte meget intense, men etter noen dager vil smertene avta.
Madeira
Madeira under verdenskriger og militærdiktatur
Tyskland var på denne tida på frierføtter for å utfordre de britiske privilegiene på Madeira. Dette fikk en rask slutt ved utbruddet av første verdenskrig. Portugal forholdt seg imidlertid nøytral de første krigsåra, men gav i 1916 etter for britiske krav om å konfiskere tyske skip som befant seg i portugisiske havner. Dette førte til at Tyskland erklærte krig. På Madeira blei all tysk eiendom konfiskert. Til gjengjeld ble Funchal flere ganger angrepet fra tyske ubåter.
I 1926 førte et statskupp til et militærdiktatur i Portugal. Dette varte – i litt ulike varianter – til et nytt kupp i 1974 gjeninnførte demokratiet (Nellikrevolusjonen).
Under andre verdenskrig var Portugal (og dermed Madeira) nøytralt. Den hadde derfor stort sett bare indirekte innflytelse på Madeira. 2000 briter fra Gibraltar oppholdt seg under krigen på Madeira som flyktninger.
Etter nellikrevolusjonen
Etter at Salazar-regimet blei kasta i 1974, fikk Det portugisiske kommunistpartiet (som hadde vært forbudt) og venstresida for øvrig økt tilslutning. På Madeira førte dette til en reaksjon ved at ei høyreekstrem separistgruppe blei etablert. Den utførte flere terrorhandlinger og erklærte Madeira som uavhengig stat.
Dette fikk ingen langvarig betydning. I 1976 blei det enighet om å etablere øygruppa som en sjølstyrt politisk region med egen regjering og eget parlament. Alberto João Jardim fra det sosialdemokratiske partiet PSD vant det første lokalvalget, og han er blitt gjenvalgt som president heilt fram til nå.
Etter diktaturets avvikling har øyene opplevd kraftig modernisering både sosialt, økonomisk og infrastrukturmessig.
Politikk og administrasjon
Republikken Portugal består sia 1976 av kommunene på fastlandet og to autonome regioner, Madeira og Asorene.
Regiao Autónoma da Madeira omfatter øyene Madeira, Porto Santo, Desertas og Selvagens med holmer og skjær.
De viktigste politiske partia er:
PSD har heilt sia det første valget i 1976 hatt reint flertall, og Alberto João Jardim har vært president (Presidente do Governo Regional) heile tida. Presidenten leder ei regjering bestående av ham sjøl, visepresidenten og seks regionalsekretærer (Secretários Regionais).
Fra Madeira velges seks representanter til det portugisiske parlamentet (Assembleia da República).
Administrativ inndeling
Som Portugal for øvrig er Madeira delt inn i kommuner (município), 11 i tallet. Disse er igjen inndelt i mindre enheter, freguesias.
1) inkluderer Selvagensøyene, som tilhører Se freguesia
2) inkluderer Desertasøyene, som tilhører Santa Cruz freguesia
Hovedstad
I dag er Funchal en moderne by med ca. 100,000 innbyggere. Funchal ligger i et unikt område der naturlige geologiske egenskaper danner et «amfiteater» rundt byen, som starter på havna og stiger nesten 1,200 meter høyt på milde nedfarter. Dette gir en naturlig ly og var det som tiltrakk de første nybyggerne.
Funchal har vært Madeiras hovedstad i over fem århundrer. Navnet sies å komme av at det vokser en overflod av fennikel (funcho på portugisisk) der.
Audioslave
Etter Audioslave
Tom Morello hadde jobbet med sitt soloprosjekt siden tidlig i 2006, men platen ble ikke utgitt før i 2007. Det ble gitt ut en singel, «The Roads I Must Travel», som ikke fikk en eneste listeplassering.
Rage Against the Machine har blitt gjenforent, og alle de tre som kom til Audioslave fra RATM er tilbake i sitt tidligere band.
Singler
Audioslaves singler i kronologisk rekkefølge.
Madeira
Hovedstad
Havna, klimaet og den utmerka geografiske posisjonen har gjort at Funchal har hatt en rask befolkningsvekst.
Det mest sentrale punktet er sannsynligvis SE-katedralen. Den blei bygd mellom 1493 og 1514 av Pero Annes i Manueline-stil, og representerer en av Madeiras mange skatter.
Flagg og våpen
Madeiras flagg er delt i tre loddrette felt i henholdsvis blått, gult og blått. Disse symboliserer øya som er omgitt av det blå havet. I midtfeltet er et rødt og hvitt kristusordenkors. Flagget ble innført i 1978.
Madeiras våpen har i midten et skjold med flaggmotivet. Skjoldet holdes av to munkeseler og har en armillarsfære på toppen. Under skjoldet står mottoet Das ilhas as mais belas e livres, «Den vakreste og frieste blant øyer».
Næringsliv
Foreløpig tekst, basert på engelsk wp
Opprettingen av skattefrie industrisoner og bedret infrastruktur har ført til en viss oppblomstring av små og mellomstore industribedrifter.
Tjenestesektoren gir det største bidraget til regionens brutto verdiskapning, mens landbrukssektoren har hatt en kontinuerlig nedgang i de seinere åra.
Fly
Øyene har to internasjonale flyplasser: På Madeira ligger Cristiano Ronaldo internasjonale lufthavn (tidligere Madeira lufthavn, også kalt Funchal lufthavn) (FNC) ved byen Santa Cruz øst for hovedstaden, og på Porto Santo ligger Porto Santo lufthavn (PXO). Flytida mellom de to er ca. 15 minutter.
Madeira lufthavn var tidligere svært kort og med vanskelige vindforhold, ved en ulykke i 1977 ble 150 mennesker drept.
Madeira lufthavn har nå om lag 2,5 millioner passasjerer årlig og er navet i turisttrafikken.
Skip
Madeiras plassering i forhold til de atlantiske vindsystemene er svært gunstig. Øyene har siden oppdagelsen vært et viktig hvile- og bunkringssted på vegen mellom Europa og Amerika. Roald Amundsen med «Fram» bunkret i Funchal på vei til Antarktis og sydpolen. Fortsatt er Madeira et naturlig sted å stikke innom for seilskip på langtur.
Dette er en meget populær anløpshavn for cruiseskip så det er mange cruiseturister som besøker øyene.
Det går daglig ferge mellom Funchal og Porto Santo. For øvrig er det et utstrakt båttilbud for turister, med alt fra hypermoderne trimaraner til en kopi av Columbus' Santa Maria.
Tog
Det er ingen jernbane på Madeira. En periode var det ei linje mellom Funchal sentrum og forstaden Monte høyere opp i fjellsida, men denne blei nedlagt etter flere uhell.
Vegtrafikk
Madeira har vært prega av smale, bratte og svært svingete veger. Inntil for noen tiår siden måtte busser på enkelte strekninger rygge midtvegs i de krappeste svingene. De seinere åra har det imidlertid vært ei storslått utbygging av hovedvegnettet (Via Rapids) med mange tunneler og bruer. Nå går det dermed raskt å komme seg fram på hovedstrekningene, mens de gamle vegene (noen av dem er også utbedra) er til lokaltrafikk.
Øya har et godt utbygd rutebussystem, men som vanlig er – jo lenger vekk fra sentrum du befinner deg, desto sjeldnere går bussene. Det er fire busselskap som har konsesjon for hver sin del av øya. I tillegg kommer et stort antall hotellbusser og turistturer av ulike slag. Funchal og andre byer har også et godt utbygd drosjesystem.
Taubaner
Det er i de seinere år etablert to taubaner i Funchal, en 3,2 km lang mellom Funchal sentrum og opp til forstaden Monte og en videre fra Monte til den botaniske hagen. Prisnivået gjør at disse neppe brukes til annet enn turisttrafikk. Ved en del turiststeder som ligger på høye klipper, er det etablert taubaner eller andre innretninger for å frakte gjestene ned til badehus ved sjøen.
Sleder
Et spesielt transportmiddel i Funchal er sledene på Monte, opprinnelig et transportmiddel for å komme raskt ned til sentrum, nå mest en turistattraksjon. Sleder kjører på glatt brustein nedover de bratte bakkene, mens 1–2 sjåfører står bak og styrer og bremser.
Turisme
Turisme er en svært viktig næring i regionens økonomi og bidrar med 20 prosent av Madeiras bruttonasjonalprodukt. I tillegg fører turismen til økt aktivitet innen handel, transport og en rekke andre aktiviteter, pluss at det åpner seg et betydelig marked for lokale produkter. Porto Santo er heilt basert på turisme.
De største nasjonalitetene av turister er tyske, skandinaviske og portugisiske. Fra Norge reiser det årlig i underkant av 20,000 turister til Madeira. Madeira har en overvekt av godt voksne turister, og skiller seg slik sett fra Kanariøyene. De fleste turistene bor på hoteller i og like utenfor hovedstaden Funchal, og tettstedene Camaro do Lobos og Canico do Baixo. I sommerhalvåret besøker også en del turister Porto Santo.
Madeira er kjent for sitt fineste og sarte håndbroderi og kurvarbeider er en av hovednæringen til Madeira. Å så må vi ikke glemme Madeira-vinen.
Idrett
Marítimo har kommet til UEFA-cupen ved noen anledninger og har der slått lag som Juventus, Leeds og Rangers FC. I 2003–2004 ble Nacional nummer 4 i den portugisiske ligaen, lagets beste plassering gjennom tidene.
Cristiano Ronaldo er opprinnelig fra Madeira og spilte på Nacional tidlig i karrieren.
I de seinere åra har Madeira kunnet vise til gode resultater i profesjonell basketball. CAB Madeira, særlig kvinnelaget, har vunnet flere titler. Madeira Andebol SAD, øyas eneste profesjonelle handball-lag, har hatt en viss suksess nasjonalt.
Kjente personer fra Madeira
Følgende personer er enten født eller har bodd deler av livet sitt på Madeira:
Alginsyre
Algininsyre, alginat, er en organisk kjemisk forbindelse, som finnes i brune alger. Alginat danner høyviskøse oppløsninger i vann. Et alginatmolekyl er en kopolymer som er oppbygget av de to sukkerenheter guluronsyre og mannuronsyre. Forholdet mellom de to sukkerarter og lengden av molekylet varierer. Ved tilstedeværelse av kalsiumioner i en oppløsning foregår en gelering, hvorved de negativt ladede guluronsyreenheter blir kryssbundet av de positivt ladede kalsiumioner. En tilsvarende kryssbinding kan oppnås med andre kjemikalier, f.eks. glutaraldehyd. Alginat benyttes i matvareindustrien som størkningsmiddel, og kan i mange tilfelle erstatte gelatin. Da det er et planteprodukt, brukes det derfor i vegatarisk kost.
Alginat fremstilles ved utvinning fra alger.
Britt Karin Larsen
Britt Karin Larsen (født 16. april 1945) er en norsk lyriker og forfatter. Larsen debuterte som lyriker i 1978 med 5mg blues og andre dikt. Hennes romandebut I ly for regnet fikk 1. pris i Tidens romankonkurranse 1990. Larsen har en stor produksjon av diktsamlinger og romaner bak seg. Hun er særlig kjent for sine romansykluser om tater folket i Norge og om livet på Finnskogen, som har som fellestrekk at forfatteren har gjort omfattende studier av de to minoritetskulturene for å kunne skape et levende bakteppe for handlingen i bøkene.
Tater-trilogien
Allerede i sakprosaboken Engang var vi som vinden, som ble utgitt i 1991, hadde Larsen skrevet om taterfolkets historie og erfaringer som norsk minoritet. Bokens undertittel Samtaler med en norsk minoritet viser til at boken ble til ved at Larsen intervjuet et stort antall norske rom om deres egen og deres slekts opplevelser, og om muntlige overleveringer om taternes historie.
Finnskogen-romanene
I 2009 ga Larsen ut den første romanen i en syklus som etter hvert skulle omfatte sju romaner om skogfinnenes levesett og erfaringer. Den første boken, Det vokser et tre i Mostamägg, ble nominert til P2-lytternes romanpris for 2009. De neste bindene i syklusen er Himmelbjørnens skog (2010), Som steinen skinner (2011), Før snøen kommer (2012), Det synger i lauvet (2013), Slik treet faller (2013), og Kaldere mot natten (2015).
Christian Danielsen
Johan Christian Severin Danielsen (født 30. mars 1840 i København, død 15. juli 1914 i Århus, men begravd i Kbh.) var en dansk gravør, kjent både for sine vakre medaljer, mynter og bokbind. Han pleide å signere enten med «C.D.» eller med «Chr. Danielsen».
Christian Danielsens foreldre var bøkkermester Johan Danielsen og hustru Dorothea Emilie Jensen. Fra midt i 1950-årene gikk han i lære hos gravør og medaljør Philip Christian Batz (1820–1890), og fulgte på samme tid tegneundervisningen ved Den tekniske Skole og på Kunstakademiet i København. Han mottok også noe privatundervisning hos professor Gustav Friederich Hetsch (1788–1864). Danielsen debuterte på utstillingen i Charlottenberg våren 1859, og startet i 1860 som selvstendig gravør i København i 1860. I 1866 ble Danielsen gift med bakerdatteren Laura Sophie Petersen (1839–1901) fra København.
Praktbind
Christian Danielsen var knyttet til Gyldendalske Boghandels Forlag (F. Hegel & Søn) fra 1860 til 1910. Han ble spesielt kjent for å ha utført de dekorative originalbindene som utkom i løpet av 1880- og 1890-årene. Disse bindene ble for det meste komponert av Henrik Olrik, N. Fristrup og Albert Hartvig. Størst utbredelse fikk de praktbindene som ble gravert for Ibsens samtidsdramaer, og til nissebindet som fikk pryde P. Chr. Asbjørnsens Eventyrbog for Børn I-III (1883-1887), og i tillegg ble brukt ved gjenutgivelsen av Norske Folke- og Huldre-Eventyr i Udvalg (1896).
I seddelpressen
I 1875 fikk han også i oppdrag å gravere den danske Nationalbankens nye hundrekroner seddel, og pengesedler for Finlands Bank, ettersom disse ble trykket hos H.H. Thiele i København, 1875-1887. I 1898 fikk han også utføre Hans Tegners fem-kroneseddel. Fra 1890 og livet ut var Christian Danielsen lærer ved Tegne- og Kunstindustriskolen for Kvinder.
Bertil Olsson
Bertil Olsson er en svensk tidligere fotballspiller. Olsson spilte åtte kamper og scoret tre mål for Råå IF i Allsvenskan i 1951/52-sesongen.
Lance Armstrong
Lance Armstrong (født 18. september 1971 i Plano i Texas) er en amerikansk tidligere profesjonell syklist. Han ble profesjonell i 1992, og ble verdensmester i 1993. I 1996 ble han alvorlig kreftsyk, men kom tilbake og vant Tour de France for første gang i 1999. Han la opp etter sin syvende seier, men i 2008, tre år senere, ble det kjent at han ville satse som profesjonell syklist på ny. Han la opp igjen tidlig i 2011. I august 2012 ble det kjent at amerikanske antidopingmyndigheter fratok Armstrong samtlige Tour-titler, pengepremier og andre premier han har vunnet etter august 1998 samt at han ble utestengt fra sykkelsport på livstid. I oktober samme år bestemte UCI at avgjørelsen ville bli opprettholdt også av dem og ikke ankes inn for CAS. I januar 2013 innrømmet han for første gang bruk av ulovlige midler.
Karriere
Armstrong begynte sin idrettskarriere i triatlon, men bestemte seg etterhvert for å konsentrere seg om landeveissykling. I 1992 ble han profesjonell syklist på Motorola, og tok sin første av i alt 22 etappeseiere i Tour de France i 1993.
Armstrong ble verdensmester i 1993 i Norge foran den daværende sykkelkongen Miguel Indurain, som samme år hadde vunnet både Giro d'Italia og Tour de France. Armstrong takket nei til en audiens med Kong Harald fordi moren hans ikke var invitert. Kongen svarte sporenstreks med å sende også henne en invitasjon.
I 1995 tok han nok en etappeseier i Tour de France da han vant den 18. etappen – få dager etter at lagkameraten Fabio Casartelli omkom i en styrt. I 1996 brøt han pga. sykdom etter syv etapper
I 1999 tok han fire etappeseire og vant Tour de France sammenlagt foran Alex Zülle. De kommende årene var det ingen som klarte å slå han, og han endte på syv sammenlagtseire på rad. Før Armstrong hadde ingen syklist vunnet Tour de France mer enn fem ganger på rad. Armstrong er den andre amerikaneren som har vunnet Tour de France, den første var Greg LeMond, som vant tre ganger. Han la opp som profesjonell syklist rett etter sin syvende Tour de France-seier.
Nytt comeback
Den 28. juni annonserte han på Twitter at 2010-utgaven av Tour de France ble hans siste. Armstrong innledet Tour de France med imponerende tredjeplass på prologen, dog gjorde velt og uhell at han ikke hadde mulighet til å hevde seg i sammendraget. Han avsluttet Touren på en 23.-plass - 39 minutter og 20 sekunder bak Alberto Contador. Han hadde også en nøkkelrolle for RadioShack i lagkonkurransen, som de vant 9 min og 15 sek foran Caisse d'Epargne.
I oktober annonserte han at han ville avslutte karrieren sin i Tour Down Under, men sa etter rittet at han fortsatt ville kjøre for RadioShack under ritt i USA. Likevel kom det den 16. februar kontramelding om at han ville legge opp for godt. Samtidig som han hadde en dopetterforsking av føderale myndigheter hengende over seg.
Familie
Siden 2004 hadde han et høyt profilert forhold til sangerinnen Sheryl Crow, men forholdet tok slutt tidlig i 2006. Han skal også ha hatt et kortere forhold med skuespiller Kate Hudson i 2008.
Livestrong
Etter sin egen kamp mot kreften og hans økende popularitet, grunnla Armstrong i 1997 en organisasjon, Lance Armstrong Foundation, dedikert til kamp mot kreft og til støtte for kreft-syke og overlevende. Sommeren 2004 utviklet Armstrong og organisasjonen i samarbeid med Nike et gult plastarmbånd med bokstavene LiveStrong inngravert. Inntektene fra salg av båndet skulle gå til økt kunnskap om kreft og til støtte av de som var rammet. Fargen gult ble valgt etter fargen fra ledertrøyen i Tour de France som Armstrong selv har syklet med og vunnet en rekke ganger. Armbåndet ble raskt svært populær, og gikk sin seiersgang over store deler av verden. Godt hjulpet av en rekke berømte mennesker og sportshelter som begynte å bære det.
Investeringer
The Wall Street Journal rapporterte i 2008 at Lance Armstrong som del av en større investeringsavtale med Trilantic Capital Partners, investerer flere millioner dollar i den amerikanske sykkelkomponentprodusenten SRAM Corporation.
Doping
Boka L. A. Confidentiel kom ut før USADA (United States Anti-Doping Agency) i 2012 publiserte en omfattende rapport der det sås liten tvil om Armstrongs dopingbruk. En rekke profilerte syklister og støtteapparat hevder de så eller deltok i Armstrongs dopingprogram regissert av den kontroversielle treneren og doktoren Michele Ferrari. Bevismaterialet inkluderer blant annet: I 2004 ble nedfryste urinprøver fra Tour de France 1999 tatt frem og testet for EPO av det franske anti-doping byrået. Årsaken var at det i 1999 ikke fantes en test som kunne oppspore bruk av EPO. Armstrong testet positivt på seks av disse prøvene og resultatet ble publisert i L’Equipe med overskriften "The Armstrong Lie". Men siden prøvene i 1999 ble oppfattet som negative ble det ikke utført en B-prøve som kunne bekrefte A-prøven, og advokaten Emile Vrijman utnevnt av UCI konkluderte derfor i 2006 at testene var ugyldige. I tillegg til EPO, ble Armstrong beskyldt for bloddoping og bruk av testosteron og kortison. Han testet positivt på kortison etter prologen i 1999 men etter intens diskusjon ifølge Tyler Hamilton og massøren Emma O’Reilly, skal trenerne ha blitt enige om en dekkhistorie hvor Armstrong hadde fått utskrevet en kortisonsalve mot et sår rett før touren. Denne årsaken ble akseptert av UCI og Armstrong fikk fortsette rittet. Rapporten fra USADA forteller videre detaljert om dopingrelaterte observasjoner og hendelser fra 1998 til 2009, deriblant bortsminkede sprøytemerker, kunnskap om dopingtester og når de ble utført, distribusjon og hvordan Armstrong oppfordret andre til bruk av doping. Som et resultat av at Armstrong ikke ønsket å bekjempe disse dopingbeskyldningene fra USADA ble han i august 2012 fratatt samtlige Tour de France-titler, samt frakjent pengepremiene, som sies å være et beløp på 22 millioner kroner.
I et intervju med Oprah Winfrey som ble sendt 17. januar 2013 innrømmet Armstrong at han hadde dopet seg systematisk gjennom karrieren som proffsyklist. I et brev til Armstrong 16. januar 2013 ba Den internasjonale olympiske komité om at bronsemedaljen Armstrong mottok for i temporittet i OL 2000 ble returnert.
Søksmål
I 2010 saksøkte Floyd Landis Armstrong for brudd på loven om falske krav (False Claims Act). Hvis USAs føderale rettsvesen dømmer Armstrong til å betale en erstatning til USA, så kan Landis «oppnå en belønning på rundt 15–25 prosent av det utmålte erstatningsbeløpet».
Etter dopinginnrømmelsen i januar 2013, ble det varslet en rekke søksmål mot Armstrong.
Fylkesvei 79 (Hedmark)
Fylkesvei 79 i Hedmark gikk mellom CC Amfi og Storhamargata i Hamar kommune. Veiens lengde var 1,5 km.
2019 ble veien del av fylkesvei 1758.
Alta prosti
Historikk
Vest- og Øst-Finnmarken prostier ble ved kgl.res. 14. mai 1864 organisert i tre prostier: Alta, Hammerfest og Varanger prostier. Vest-Finnmarken ble delt i to, dessuten ble Lebesby overført fra Øst-Finnmark.
Belgia under Sommer-OL 1932
Belgia under Sommer-OL 1932. Trettiseks utøvere fra Belgia deltok i to øvelser (kunst og fekting) under Sommer-OL 1932 i Los Angeles. Belgia vant 1 bronsemedalje i kunst-konkurransen for byplanlegging ved André Verbeke.
Alta prosti
Historikk
Alta prosti ble bestående av prestegjeldene: Sistnevnte ble i 1991 overført til det nyopprettede Indre Finnmark prosti.
IMovie
iMovie er et av fem programmer i Apples programpakke iLife for Apple Macintosh som lar brukerne redigere sine egne filmer.
iMovie tilbyr et enkelt og oversiktlig brukergrensesnitt for redigering av video med mulighet for å legge til effekter, overganger, musikk og lyd. Programmet gir også brukeren mulighet til å eksportere den redigerte filmen til formater beregnet på å sendes via e-post, lagres på en webside, YouTube, CD-ROM/DVD-plate, eller tilbake til mediet brukeren importerte fra.
iMovie 5
11. januar 2005 lanserte Apple iMovie HD som en del av iLife '05. Noen nye funksjoner:
iMovie 6
iMovie 6 ble lansert i januar 2006 som en del av iLife '06. Noen nye funksjoner:
iMovie 7
iMovie 7.0 ble lansert i august 2007 som en del av iLife '08. Noen nye funksjoner:
Arne Fliflet
Arne Fliflet (født 21. mai 1946) er en norsk høyesterettsadvokat og tidligere sivilombudsmann. Han ble cand.jur. i 1971 og var universitetslektor i rettsvitenskap ved Universitetet i Oslo og dommerfullmektig i Førde i Sunnfjord fra 1974 til 1975. Fra 1975 til 1990 var han advokat både i offentlig tjeneste og i privat praksis og ble høyesterettsadvokat i 1978. Han arbeidet hos Regjeringsadvokaten fra 1976 til 1986, avbrutt av et studieopphold i London i 1979 og tjeneste som statsadvokat ved Eidsivating statsadvokatembeter fra 1980 til 1981. I 1981 representerte han Landbruksdepartementet i den kjente Isene-dommen (Rt. 1981 s. 745), som staten tapte. Han var partner hos Advokatfirmaet Thommessen fra 1987 til han ble sivilombudsmann i 1990. Han ble gjenvalgt av Stortinget fem ganger og er lengstsittende sivilombudsmann i Norge.
I 1997 ble han utnevnt til kommandør av St. Olavs Orden for sin tjeneste som sivilombudsmann.
Han gikk av som sivilombudsmann ved nyttår 2013.
Scottish Aviation Twin Pioneer
To eksemplarer av flyet har vært registrert i Norge som LN-BFO og LN-BFK, begge eiet av Fjellfly, Skien, som fra sin base på Geitryggen brukte det på en daglig rute til Fornebu
Eksterne lenker
Fotos fra Airliners net
Ambigram
Et ambigram er et skriftbilde som fortsatt kan leses selv om det roteres 180-grader. Et symmetrisk ambigram er invariant i forhold til en slik rotasjon, mens et asymmetrisk ambigram fremtrer med et nytt ord etter rotasjonen.
Begrepet er blitt kjent gjennom boka Engler og demoner av Dan Brown. Her finnes seks eksempler på symmetiske ambigrammer, med ordene Illuminaati, earth, fire, air, water og en Illuminati-diamant hvor alle de fire elementene står skrevet inn, designet av John Langdon, som har lånt etternavnet sitt til helten i boka, en karakter som også opptrer i den mer kjente oppfølgeren Da Vinci-koden.
Skjennungsåsen
Skjennungsåsen er en ås vest for Ullevålseter i Nordmarka i Oslo kommune. Den har en høyde på 495 meter over havet og er det 18. høyeste fjellet i Oslo av fjellene med primærfaktor på minst 50 meter.
Kveldroshøgda
Kveldroshøgda er et fjell i Oslo kommune. Det har en høyde på 485 meter over havet og er det 20. høyeste fjellet i Oslo av fjellene med primærfaktor på minst 50 meter.
Skjennungsåsen
Åsen er sammen med Frønsvollsåsen og Frønsvollsmyrene vernet som friluftslivsområde med hjemmel i Markalovens § 11.
På toppen sto det tidligere et brannvakttårn, bygd i 1932.
200 meter sør-sørøst for toppen er en mindre kolle hvor utsikten er best. Stedet heter da også Utsikten.
Nedenfor toppen på vestsiden ligger Skjennungstua. Dette var Skiforeningens første skistue da den ble satt opp i 1910. Stua ble drevet av Skiforeningen fram til 1952, da den ble overtatt av Gudbrandsdalslaget. Sener er hytta solgt til private, med klausulert plikt til å holde åpent for alminnelig servering.
Brasil under Sommer-OL 1932
Brasil under Sommer-OL 1932. Sekstisju sportsutøvere, sekstiseks menn og en kvinne, fra Brasil deltok i fire sporter under Sommer-OL 1932 i Los Angeles. Brasil vant ikke noen medaljer.
No Good Deed (Roswell)
Handling
Handlingen i boken spiller videre på en episode i sesong 2 av TV-serien, hvor «Max» lurte seg inn på sykehuset og helbredet alvorlig syke barn. En desperat far kidnapper «Michael», som han tror kan helbrede datteren.
Pilotprisen
Pilotprisen var en litteraturpris som ble delt ut mellom 1985-1999 «for framstående forfatterskap på svensk». Pilotprisen ble innstiftet av den japanske penneprodusenten Pilot Corporation og prisen var på 150,000 kroner.
Gørjehøgda
Gørjehøgda er en ås sørøst for innsjøen Helgeren i Nordmarka i Oslo kommune. Den har en høyde på 490 meter over havet og er det 19. høyeste fjellet i Oslo av fjellene med primærfaktor på minst 50 meter. Det går sti over toppen fra Liggeren i sør.
Gørjehøgda er voksested for den rødlistede krypjonsokkoll. De eneste steder den er funnet, er tre steder i Nordmarka.
Schwaben
Schwaben er en historisk region og et språkområde i Tyskland.
Geografi og historie
Schwaben finnes ikke på noe kart, siden regionen bare delvis sammenfaller med administrative enheter i Tyskland. Dermed kan det være en viss uenighet om nøyaktig hvor grensen mot Schwaben går. Da dette er en historisk region og språklig område, og ikke en politisk enhet, er det ikke klare grenser for området.
Hertugdømmet Schwaben
I tidlig middelalder eksisterte hertugdømmet Schwaben. Det omfattet større områder sørvest i det tyskspråklige området, blant annet Baden, Alsace (Elsass), Vorarlberg og det meste av det tyskspråklige Sveits. Dette området tilsvarer omtrent det området hvor det i dag snakkes alemanniske dialekter.
Dagens Schwaben
Senere har begrepet Schwaben blitt et mer geografisk begrenset område. Hoveddelen av Schwaben ligger i delstaten Baden-Württemberg, hvor de sentrale delene rundt Stuttgart og Heilbronn, samt de østlige og sørlige delene regnes til Schwaben. I tillegg kommer den bayerske regionen Schwaben med byen Augsburg og alperegionen Allgäu. Elva Lech øst for Augsburg er en kraftig dialektgrense mot det egentlige Bayern. I middelalderen ble også det meste av dagens Sveits og Alsace (Elsass) regnet til Schwaben.
Slett ikke Schwaben
Ikke hele Baden-Württemberg regnes til Schwaben. Områdene langs Rhinen i Baden-Württemberg, med byer som Konstanz, Freiburg og Karlsruhe regnes derimot ikke til Schwaben, men til Baden. Schwarzwald danner her en naturlig grense. De nordøstlige områdene, rundt Tauberbischofsheim hører til Franken. De språklig nærbeslektede Badenser (innbyggerne i Baden), blir fort fornærmet om man ikke hører eller merker forskjellen!
Språk
Dialekten i Schwaben tilhører den alemanniske dialektgruppen, sammen med dialektene i Sveits, Alsace, Vorarlberg i Østerrike og Baden. Blant kjennemerkene på dialekten er den utbredte bruken av sch-lyden. På tysk uttales st- i begynnelsen av et ord som scht- (eks. Stein), men i alemanniske dialekter gjelder dette også midt inne i ordet eller på slutten (eks. Fescht for Fest). Diminutiven -lein/-chen heter -le, for eksempel kalles delstaten Baden-Württemberg humoristisk for Ländle, istedenfor Ländchen (Lille land).
Religion
De nordvestre områdene rundt Stuttgart er protestantiske, og danner en stor protestantisk øy i det katolskdominerte Sør-Tyskland. Områdene lenger sør, rundt Rottweil og ved Bodensjøen, samt i delstaten Bayern, er katolske. I de katolske områdene finnes det gamle karnevalstradisjoner, som her kalles Fastnet, preget av ild og skremmende kostymer.
Mat
Kjøkkenet i Schwaben har også en del spesialiteter, blant annet brukes det en god del pasta, eller nudler. Fersk nudeldeig som rives i strimler over kokende vann, kalles ¨Spätzle, og Käsespätzle er det samme tilsatt ost. Schwabens svar på ravioli er schwäbische Maultaschen (avledet av maul, kjeft, og tasche, lomme), som er større, mer kjøttfylte enn sine italienske søskenbarn, og gjerne kokt i kraft. I områdene rundt Stuttgart dyrkes store mengder lett rødvin, som i all hovedsak drikkes av innbyggerne selv, og som derfor er vanskelig å få tak i andre deler av Tyskland.
Innstilling
Die Schwaben, innbyggerne i Schwaben, har ord på seg for å være gjerrige, eller sparsomme, som de selv sier. De er også arbeidsomme, litt trauste og regnes for å være veldig lojale. De drømmer også om å starte egen bedrift, og ganske visst er store områder i Schwaben preget av driftig industri. Økonomisk er regionen blant de sterkeste i hele Tyskland.
Carmelo (kommune)
Carmelo er en kommune (spansk: municipio) i Colonia-departementet i det sørvestlige Uruguay. Hovedstaden heter Carmelo.
Historie
Carmelo ble grunnlagt i 15. mars 2010.
Regjeringen
Ordføreren (alcalde) i kommunen er Alejandro Brusco (2010-2015).
USA under Sommer-OL 1936
USA under Sommer-OL 1936. USA ble nest beste nasjon under de olympiske leker 1936 i Berlin med 24 gull-, 20 sølv- og 12 bronsemedaljer. Turneren Alfred Jochim var USAs flaggbærer under åpningsseremonien
Jan de Raguse
Jan de Raguse (født mellom 1390 og 1395 i Ragusa i Dalmatia, død 1443 ) var en kardinal i den katolske kirke. Han var biskop av Argesch i Valakia. Han tilhørte Dominikanerordenen.
Lista Fuglestasjon
Lista Fuglestasjon ble stiftet i 1990 og holder til ved Lista fyr i Farsund kommune. Fuglestasjonens hovedvirksomhet er standardisert nettfangst og ringmerking av fugl, men det foretas også overvåkning av rastende fugl på stasjonsområdet (ca 3 kvm stort), og tellinger av trekkende sjøfugl. Fuglestasjonens formål er å samle inn data om fugletrekket over tid, og tidsseriene strekker seg per 2013 over en sammenhengende periode på 24 år.
Den standardiserte ringmerkingen gjennomføres etter samme prinsipper hver sesong, bl.a. er innsats og biotopforhold sammenlignbare år for år. Innsatsen fordeler seg over to perioder i året hvor det blir fanget og ringmerket fugl hver dag gitt at værforholdene tillater det. De to periodene er definert som vårsesong fra 15. mars til 10. juni, og høstsesong fra 15. juli til 15. november. Nettfangsten opphører i hekketida og på vinteren. Årlig blir det ringmerket ca 7000 fugl, rundt 1000 i vårsesongen og omtrent 6000 i høstsesongen. Det blir fanget mest av spurvefugl som piplerker, sangere, fuglekonger, meiser, finker, stær og trostefugler.
Overvåkingsarbeidet ved Lista Fuglestasjon ble i 2005 innlemmet i Program for terrestrisk naturovervåkning (TOV) ved Miljødirektoratet, et program som dokumenterer biologisk mangfold i Norge.
Épernay
Épernay er en kommune i departementet Marne i regionen Grand Est nordøst i Frankrike. Épernay er underprefektur i departementet.
I Épernay ligger hovedkontorene til noen av de største champagnemerkene, som Moët & Chandon, Pol Roger og Eugène Mercier. De større merkene ligger samlet på den store gaten Avenue de Champagne.
Lars Ove Aunli
Lars Ove Aunli (født 8. mars 1993) er en norsk langrennsløper, som representerer Strindheim IL. Han representerte tidligere Kyrksæterøra IL, men byttet til Strindheim da han ble senior.
Épernay
Severdig i Épernay er «des caves de champagne», de tunneler der champagneflaskene lagres. Under Avenue de Champagne ligger ca 300 millioner flasker av forskjellige merker.
Lars Ove Aunli
Han er sønn av de tidligere langrennsløperne Berit Aunli og Ove Aunli.
Épernay
Historie
Épernay (Sparnacum) tilhørte erkebiskopene av Reims fra 400- til 900-tallet, da byen kom under grevene av Champagne. Den ble stygt herjet under Hundreårskrigen, og ble brent av Frans I i 1544. Den motstod Henrik av Navarra i 1592, og marskalk Biron falt under det angrep som fant sted før byen til slutt ble erobret. I 1642 ble den, sammen med Château-Thierry, gjort til hertugdømme og gitt til duc de Bouillon.
Mitt lille land (konsert)
«Mitt lille land» var en minnekonsert for ofrene for terrorangrepene i Norge 2011 som ble arrangert av NRK i Oslo domkirke lørdag 30. juli 2011 fra klokken 16.00. Konserten har navn etter sangen «Mitt lille land» av Ole Paus. Konserten ble sendt direkte i NRK P1 og i opptak i NRK1 fra 19.40. Den ble også vist på storskjerm på Youngstorget.
Épernay
Befolkningsutvikling
Antall innbyggere i kommunen Épernay
Lars Ove Aunli
Idrettskarriere
Aunli vant Rindalsrennet 2013, foran Hallvard Løfald og Andreas Myran Steen. Han vant også Meråkerrennet 2013 i desember.
Mitt lille land (konsert)
Konserten ble også sendt i fjernsynet i andre land, blant annet av Yle i Finland og SVT 2 og SVT Play i Sverige.
Lars Ove Aunli
Idrettskarriere
I 2014 vant han seniorklassen i Ogndalsrennet. Han kom på 7.-plass ved Storlirennet, og 2.-plass ved Rindalsrennet. Ved Norgesmesterskapet på ski 2014 kom han på 25.-plass på 30 kilometer skibytte. På 15 km klassisk kom han på 37.-plass.
Mitt lille land (konsert)
Programleder var Hilde Hummelvoll.
Lars Ove Aunli
Idrettskarriere
Han vant sitt første NM-gull ved Norgesmesterskapet på ski 2015, der Strindheim vant 3 x 10 km stafett, med Aunli, Tomas Northug og Petter Northug på laget. Individuelt kom han på 23.-plass på 30 km skiathlon og 33.-plass på 15 km fri teknikk.
Bernard de La Planche
Han ble kreert til kardinal (pseudokardinal) den 12. oktober 1440 av motpave Felix V.
Jérôme Boateng
Jérôme Agyenim Boateng (født 3. september 1988) er en tysk fotballspiller som spiller for den franske klubben Olympique lyonnais.
Han var også en del av fra 2009 til 2018. Boateng har spilt for flere andre klubber i sin karriere, blant annet Hamburger SV, Hertha Berlin og Manchester City.
Han er halvbror til Kevin-Prince Boateng.
Boateng er sett på som en av Europas beste midtstoppere.
Landslaget
Jerome Boateng var del av det tyske landslaget som vant Fotball-VM 2014 i Brasil.
Han ble tatt ut i s EM-tropp til EM i Frankrike 2016.
Han ble tatt ut i s tropp til VM i fotball 2018 i Russland.
Den 5. mars 2019 ble det annonsert at han var ferdig på det tyske landslaget.
Meritter
Manchester City
Bayern München
Tyskland
Thomas Wassberg
Thomas Lars Wassberg (født 27. mars 1956 i Lennartsfors) er en svensk tidligere langrennsløper.
Wassberg var en av verdens fremste langrennsløpere i 1980-årene. I 1980 ble han tildelt den høythengende Svenska Dagbladets gullmedalje, men nektet å ta imot prisen i protest mot at en annen skiløper, Sven-Åke Lundbäck, ikke hadde fått medaljen ved en tidligere anledning. Samme år fikk han Holmenkollmedaljen. Han deltok i fire olympiske vinterleker; 1976 i Innsbruck, 1980 i Lake Placid, 1984 i Sarajevo og 1988 i Calgary.
Meritter
I tillegg vant han verdenscupen i 1977.
Juan de Segovia
Juan de Segovia (født ca. 1395, død 1458) var en av Den katolske kirkes kardinaler.
Han ble kreert til kardinal (pseudokardinal) den 12. oktober 1440 av motpave Felix V.
Folkeavstemningen om brennevinsforbud i Sverige
Folkeavstemningen om brennevinsforbud i Sverige ble gjennomført 27. august 1922. Resultatet ble svært jevnt og det var en lavere valgdeltakelse enn mange hadde ventet (55,1%. av de stemmeberettigede). 49 prosent stemte for og 51 prosent mot «införande av fullständigt rusdrycksförbud».
Konsekvenser
Avholdsbevegelsen endret strategi etter avstemningen og i stedet for å ivre for forbud satset en mer på informasjonsarbeid.
I Umeå forsøkte en i 1923 å innføre et nesten totalforbud med høye aldersgrenser, mange restauranter fikk sine bevillinger inndratt og innføring av rasjoner. Politiet protesterte og forsøket ble avbrutt.
Liberala samlingspartiet ble delt i to parti i 1924, i hovedsak på grunn av ulike meninger i forbudsspørsmålet.
Resultatet førte til at Sverige ikke hadde noen forbudstid, men i stedet ble det innført et system med motbok for hele landet; en ordning som varte helt til 1955.
Bafoussam
Bafoussam er en by i Kamerun. Byen er hovedstaden i regionen Ouest, og ligger 200 km nordvest for Yaoundé. Bafoussam hadde 185 635 innbyggere i 2005, og er Kameruns sjette største by. Byens næringsinteresser knytter seg mot dyrking av kaffe, kolanøtter og te.
Dysnomia (måne)
Dysnomia er den eneste kjente månen til dvergplaneten Eris.
Cyberforsvaret
Cyberforsvaret er en driftsenhet i Forsvaret som er ansvarlig for å etablere og opprettholde Forsvarets handlingsrom i cyberdomenet – det digitale rom – og for å beskytte Forsvarets IKT-systemer mot digitale trusler fra et bredt spekter militære og sivile aktører.
Organisasjonen består av vernepliktige mannskaper, lærlinger, militære og sivile, cyberteknikere og cyberingeniører samt operativt militært personell.
Cyberforsvaret ble offisielt etablert 18. september 2012 etter at regjeringen i langtidsplanen for Forsvaret hadde foreslått at avdelingen Forsvarets informasjonsinfrastruktur skulle endre navn til Cyberforsvaret og få status som egen forsvarsgren.
Sjef Cyberforsvaret
27.06.2022 – d.d. – Halvor Johansen
01.07.2016 – 14.02.2017 – Kurt Pedersen (midlertidig sjef)
09.12.2013 – 31.07.2016 – Odd Egil Pedersen
01.08.2011 – 01.02.2014 – Roar Sundseth (også sjef for Cyberforsvarets forgjenger INI 01.08.2009 – 31.07.2011)
Avdelinger
Cyberforsvaret​ består av seks avdelinger, i tillegg til sjef CYFORs stab og operasjonssenter: Cyberforsvarets CIS-regiment (CCR), Cybersikkerhetssenteret (CSS), Cyberforsvarets våpenskole (CVS), Cyberforsvarets IKT-tjenester (CIKT) og Cyberforsvarets base- og alarmtjenester (CBA) og Cyberforsvarets digitaliseringsavdeling (CDA).
Citroën AX
AX ble lansert på bilutstillingen i Paris i 1986 som en erstatter for Citroën Visa. Bilen var fra lanseringen tilgjengelig som tredørs hatchback med 1.0, 1.1 og 1.4-liters motorer med overliggende kamaksel. Kort tid senere ble en femdørs modell samt en 1.4-liters dieselmotor tilgjengelig, en motor som senere ble erstattet av en 1.5-liters motor. Bilen var utstyrt med uavhengig hjuloppheng, og ble introdusert gjennom en stor reklamekampanje innspilt i Kina og frontet av skuespillerinnen Janet Mas.
Cyberforsvaret
Cyberforsvarets CIS-regiment (CCR)
Drifter Forsvarets nasjonale kommunikasjonsinfrastruktur, etablerer sambandssystemer for Forsvarets operasjoner nasjonalt og internasjonalt og støtter Forsvarets operasjoner med IKT-systemer. Gjennom Cyberforsvarets operasjonssenter leder CIS-regimentet også alle Cyberforsvarets taktiske operasjoner for Forsvarets operative hovedkvarter.
Citroën AX
På grunn av god aerodynamikk og lav vekt for sin klasse var bilen svært økonomisk sammenliknet med konkurrentene. Den lave vekten ble blant annet oppnådd ved bruk av plast i ikke-bærende deler av bilen samt varierende tykkelser i karosseristålet, avhengig av hvor mye som var nødvendig for å tåle de nødvendige belastninger. Denne teknologien var hentet fra et samarbeid mellom PSA-gruppen (Peugeot-Citroën-Renault) og de franske myndigheter, kalt ECO 2000. I 1989 ble en AX utstyrt med en 1,4-liters dieselmotor notert i Guinness rekordbok som verdens mest økonomiske serieproduserte bil etter å ha oppnådd et gjennomsnittlig drivstofforbruk på 2,7 liter per 100 km (0,27 L/mil) på strekningen fra Dover til Barcelona, en strekning på over 1 600 kilometer (1 000 engelske mil).